Malusi se Survivor-vlam geblus
JY LEES NOU Malusi se Survivor-vlam geblus
Dit was ’n groot terugslag vir Malusi Mbambo om uit Survivor SA gestem te word. Hy was oortuig daar van die R1 miljoen is syne.
Aanvanklik het ek die besluite namens die alliansie geneem. Maar ek wou nie as ’n leier gesien word nie en het toe die leiding aan Tejan oorgegee. Ek het nie geweet hy het intussen beloftes links en regs aan ander mense gemaak en dat daardie mense hul pond vleis van hom begin eis het nie. Ek het bietjie van my krag in die alliansie verloor die oomblik toe ek leiding oorgegee het.
Harry het gevoel jy het hom in die rug gesteek. Julle het ’n sterk alliansie gehad en toe stem jy teen hom?
Hoekom het jy en Hykie nie oor die weggekom nie?
Dis eenvoudig. Hy het in Survivor ingestap as ’n celeb. Ek was nie nice met hom net omdat hy ’n bekende is nie. Ek dink nie hy het baie daarvan gehou nie. Ek dink hy het verwag ek gaan met sterre in my oë na hom kyk en ek het nie.
Tejan was aan jou kant en stem toe teen jou. Hoe voel jy oor hom?
Ek het nie kwade gevoelens teenoor hom nie. Ek het wel besef jy kan nie van jouself af weghardloop in Survivor nie. As jy mense so maklik in die rug steek, is dit deel van jou samestelling.
Wat was die moeilikste van die ervaring?
Die besef dat toe dit nodig was om buigsaam te wees, ek dit nie gedoen het nie. Ek wou Survivor wen. Ek is so teleurgesteld dat ek uitgestem is omdat ek vir my kop en nie vir my hart geluister het nie. Ek het geweet die kans is groot dat my alliansie teen my gaan draai, maar my kop het gesê bly eerder by die duiwel wat jy ken as om na die duiwel toe te gaan wat jy nie ken nie.